Carol Gwyther

**Merch y diweddar Herbert a Dora Gwyther. Chwaer Sandra. Cyn-wraig Dic Ashurst. Byw yng Nghanada gyda'i gŵr Rob Labatt.**

Pan ddychwelodd Carol Gwyther at ei rhieni Dora a Herbert Gwyther i fyw, bu'n gweithio am gyfnod yn y Swyddfa Bost gyda Maggie. Digon anhapus oedd y berthynas honno a dweud y lleiaf gan fod Carol yn teimlo fod Maggie'n busnesa gormod.

### Perthynas a Dic

Cwympodd Carol mewn cariad a Dic Ashurst a llwyddodd Dic, yn annisgwyl efallai, i greu cryn argraff ar Dora, os nad ar Herbert. Ofnai ef fod Carol yn gweld gormod arno. Er mwyn dianc rhag ei gwyno symudodd Carol at Beth Leyshon.

Buan iawn difarodd Beth roi llety iddi. Roedd Dic a Denzil yn y fflatyn gyson ac roedd y tri yn ymhél á chyffuriau. Yn wir, cafodd Beth ymweliad gan y Drug Squad. Yn y diwedd taflodd Beth Carol allan o'r fflat ac aeth Carol i fyw at Dic. Gofynnodd Dic i Carol ei briodi a dyweddïodd y ddau.

### Dic dan amheuaeth

Cafodd Gareth Wyn ei anafu wrth i gar ei daro. Ni stopiodd y gyrrwr. Am sbel roedd amheuaeth mai Dic oedd yn gyrru. Gwaethygodd perthynas fregus Dic a Carol wrth i PC Glyn James ymchwilio i stori Dic. O dipyn i beth sylweddolodd Carol fod ei thad yn gwybod pwy oedd yn gyfrifol a'i fod yn gadael i Dic gael ei gyhuddo ar gam. Yn y diwedd dywedodd Herbert wrth yr heddlu mai Stan Bevan oedd yn gyrru.

Perswadiodd Dora Herbert i roi arian i Dic ddechrau busnes ond ymyrrodd Carol a dweud wrth ei thad am beidio â rhoi ceiniog i Dic. Oherwydd nad oedd ganddo arian penderfynodd Dic droi ei gefn ar Gwmderi a mynd allan i'r Falklands i weithio.

### Carwraieth a Gareth

Pan aeth Dic i Ynysoedd y Falkland i wethio dechreuodd Carol weld Dr Gareth Protheroe ac o fewn ychydig wythnosau roedd y ddau'n treulio llawer o amser yng nghwmni ei gilydd. Nid oedd Denzil na Nansi yn hapus iawn o weld Carol yn ymddwyn fel hyn y tu ôl i gefn Dic. Serch hynnu, dal i glosio wnaeth Carol a Gareth.

Wrth i Carol a Gareth ddod yn agosach bob dydd, roedd Herbert wrth ei fodd. Nid felly Dora - roedd hi eisiau i Carol roi gwybod i Dic cyn iddi hi ei hun roi gwybod iddo. Aeth Doreen yn genfigennus iawn o berthynas y doctor a Carol ac ar funud wan ysgrifennodd lythyr at Dic i ddweud beth oedd yn mynd ymlaen.

Dychwelodd Dic o'r Falklands a phenderfynodd ddechrau busnes sgipiau a buan iawn yr ailgyneuwyd tân ar hen aelwyd rhwng Dic a Carol.

### Brawd cydd

Bu farw Herbert Gwyther yn 1988 tra roedd yn yfed yn y Deri a gadawodd swm sylweddol o arian i Derek Jones. Sylweddolodd Derek ar ôl bod drwy hen lythyrau ei fam mai Herbert Gwyther oedd ei dad. Ceisiodd ddefnyddio blacmel ar Carol ond sicrhaodd Dic Deryn ei fod yn gadael Cwmderi - dros dro beth bynnag.

### GBA Construction

Priododd Carol a Dic Noswyl Nadolig 1989. Ond nid carwriaethyn unig oedd rhwng Dic a Carol - roedd ganddynt bartneriaeth fusnes lwyddiannus iawn hefyd ar y cyd â Stan Bevan (GBA Construction) a nhw enillodd y cytundeb i droi cartref Brynawelon yn glwb golff Breeze Hill. Yn sgil sefydlu GBA Construction sicrhaodd Stan fod gwaith yn cael ei wneud am ddim ar Llys Helyg, ei gartref newydd ef a Doreen. Achosodd hyn gryn densiwn rhyngddo ef a Carol.

Dechreuodd pethau fynd yn flêr yn GBA Construction wrth i'r cwmni geisio prynu fferm ar gyfer creu parc hamdden.

Daeth y gwaith ar glwb golff Breeze Hill i ben a roedd Carol yn falch ei bod wedi rhoi cyfle i Nerys Cadwaladr gynllunio tu mewn y clwb. Serch hynny, roedd trychineb ar y gorwel wrth i Colin Lewis osod bom yn y clwb ar y noson agoriadol.

### Affêr Lisa a Dic

Yn anffodus bu'r bartneriaeth fusnes yr un mor fyrhoedlog â'r briodas. Daeth Dic yn glyst i wrando i Lisa Morgan, ysgrifenyddes GBA ac o dipyn o beth datblygodd perthynas glòs rhyngddynt. Er mwyn hawlio sylw Dic honnodd Lisa ei bod yn feichiog. Nid oedd ar unrhyw frys i ddweud wrth Dic mai celwydd oedd y cwbl. Torodd Carol ei chalon pan ddarganfu Dic yn y gwely gyda Lisa.

### Gadael Cwmderi am Ganada

Roedd Dic eisiau achub y briodas ond nid oedd gan Carol unrhyw awydd i wneud hynny. Ar 16 Ionawr 1991 trodd ei chefn ar Gwmderi a mynd i Ganada at ei chwaer Sandra. Er iddi dychwelyd am gyfnod byr flwyddyn yn ddiweddarach ar gyfer priodas ei mam â Tal Jenkins, nid oedd am ganiatáu idd'i hunan ailafael yn ei pherthynas gyda Dic. Ni welwyd Carol nôl yng Nghwmderi fyth wedyn.